Conclou a Burjassot el Curs Especialitzat en Psicosi i Esquizofrènia impartit per SASEM i AMAFE
2025-07-24

El Servei d’Atenció i Seguiment a persones amb problemes de salut mental greu (SASEM), dependent de la regidoria de Serveis Socials de l’Ajuntament de Burjassot, dirigida per Manuela Carrero, ha celebrat recentment el Curs Especialitzat en Psicosi i Esquizofrènia, amb el suport de l’Associació Espanyola de Suport en Psicosi (AMAFE), la qual ha sigut la responsable d’impartir la formació.

El curs ha tingut l’objectiu de contribuir a la capacitació del personal professional del departament de Serveis Socials de l’Ajuntament, estratègia que arreplega el Pla Comunitari del programa municipal. SASEM aposta per aquesta mena d’iniciatives en la seua programació anual amb la finalitat de promoure un major coneixement vinculat al món de la salut mental dels equips d’intervenció social que exerceixen la seua labor a Burjassot, millorant així les estratègies d’atenció i acompanyament a les persones que presenten un diagnòstic clínic.

La formació s’ha desenvolupat en cinc sessions amb una duració total de 20 hores, en les quals s’han pogut conéixer i adquirir noves estratègies d’intervenció en àrees relacionades amb la intervenció primerenca, l’ocupació, l’oci i temps lliure, la participació activa, la intervenció familiar i fins i tot l’autocura de l’equip professional respecte a les persones que presenten aquest diagnòstic. Durant la formació, s’ha comptat amb diverses experiències en primera persona de persones que col·laboren i són part de AMAFE. El curs ha conclòs amb una sessió dedicada a la lluita contra l’estigma i en l’avaluació de continguts, tot això dut a terme en el Centre Socioeducatiu Díaz Pintado.

“La iniciativa ha sigut acollida i valorada positivament pel personal de Serveis Socials, en donar resposta a la necessitat de realitzar formació continuada, garantint la qualitat en l’atenció que es presta en els serveis municipals, en matèria de salut mental”, han manifestat des de SASEM.

Més informació sobre AMAFE: https://www.amafe.org/